[{"text_idx": "#000000", "text": "Local and National News for Carmarthenshire"}, {"text_idx": "#000002", "text": "Gwersi Cymraeg am ddim i bobl 18 i 25 mlwydd oed a staff addysgu"}, {"text_idx": "#000003", "text": "MAE pobl ifanc a staff y sector addysg yng Nghymru bellach gael mynediad at wersi Cymraeg am ddim fel rhan o fenter gan Lywodraeth Cymru i gynyddu nifer y siaradwyr Cymraeg. Mae\u2019r ymrwymiad yn rhan o\u2019r Cytundeb Cydweithio a\u0302 Phlaid Cymru."}, {"text_idx": "#000004", "text": "Gall pobl rhwng 18 a 25 mlwydd oed gofrestru ar gyrsiau Cymraeg gyda\u2019r Ganolfan Dysgu Cymraeg Genedlaethol, ac ni fydd angen iddynt dalu wrth gofrestru."}, {"text_idx": "#000005", "text": "Mae gwersi Cymraeg am ddim hefyd ar gael i bob athro, pennaeth a chynorthwyydd addysgu fel rhan o ymdrechion Llywodraeth Cymru i gryfhau\u2019r elfen o ddysgu Cymraeg yn y Cwricwlwm newydd a chynyddu nifer yr ymarferwyr sy\u2019n gallu addysgu drwy gyfrwng yr iaith."}, {"text_idx": "#000006", "text": "Bellach gall staff y sector addysg gael mynediad at borth ar-lein newydd lle gallant ddod o hyd i gwrs addas gan gynnwys gwersi rhithiol, gwersi wyneb yn wyneb a chyrsiau hunanastudio. Mae\u2019r porth yn cynnwys Dewin Dysgu sy\u2019n helpu i roi dewis o gyrsiau perthnasol."}, {"text_idx": "#000007", "text": "Mae pobl ifanc 16 i 18 mlwydd oed mewn ysgolion a cholegau Addysg Bellach penodol yn cymryd rhan mewn prosiect peilot dysgu digidol, sy\u2019n cael ei redeg gan y Ganolfan Genedlaethol a SaySomethinginWelsh. Mae mentrau eraill ar gyfer pobl 16 i 18 mlwydd oed yn cynnwys cwrs byr ar-lein gyda Gwobr Dug Caeredin a chynllun peilot magu hyder mewn Cymraeg ym Mhowys gydag e-sgol."}, {"text_idx": "#000008", "text": "Bydd tystiolaeth a data a gesglir fel rhan o\u2019r prosiectau peilot yn llywio cynllun cenedlaethol ar gyfer pobl 16 i 18 mlwydd oed, o 2023 ymlaen."}, {"text_idx": "#000011", "text": "Mae cynyddu nifer yr addysgwyr sy\u2019n gallu addysgu drwy gyfrwng y Gymraeg yn allweddol o ran cyflawni ein nod o gael miliwn o siaradwyr Cymraeg erbyn 2050. Mae hyn yn ei gwneud mor hawdd a\u0302 phosibl iddynt gael mynediad at gyrsiau Cymraeg am ddim. Mae darparu gwersi am ddim i bobl 18 i 25 mlwydd oed yn golygu y gallant barhau i ddatblygu a gwella eu gallu yn y Gymraeg a\u2019i defnyddio yn eu gwaith ac wrth gymdeithasu."}, {"text_idx": "#000012", "text": "Mae\u2019r Gymraeg yn perthyn i ni i gyd. Byddwn yn annog pob aelod o staff addysgu a phobl ifanc sydd am ddysgu Cymraeg am y tro cyntaf neu sydd am wella eu Cymraeg i fanteisio ar y cyfle hwn.\u201d"}, {"text_idx": "#000014", "text": "\u201cDylai pawb yng Nghymru gael y cyfle i ddysgu\u2019r Gymraeg a phrofi manteision diwylliannol a chymdeithasol gwneud hynny."}, {"text_idx": "#000015", "text": "Mae cyflwyno gwersi Cymraeg am ddim i bobl ifanc a\u2019r rheini sydd yn y proffesiwn addysgu yn gam arall ymlaen tuag at ei gwneud mor hawdd a\u0302 phosibl i ddysgu a siarad Cymraeg ac i gyflawni\u2019r targed o gael miliwn a mwy o siaradwyr Cymraeg.\u201d"}]